
Здравейте!  

Казусът ми е следният: На 11.03 ми изтича отпуска за отглеждане на дете до 2-годишна възраст. Работодателят ми ме моли да си подам молба за напускане, за да не се налага да ме съкращава. Знам само, че попадам в категогия служители под закрила от уволнение, и работодателят ми трябва да иска разрешение от комисия, за да ме усволни. Обаче нямам представа какви са ми правата в двата отделни случая – ако напусна доброволно и ако заявя, че не искам да напускам и се наложи да ме съкратят. Ще получа ли някакво обещетение, ако бъда съкратена? Имам ли право да отида на трудовата борса, ако напусна по собствено желание и еднакво ли ще е обещетението, както ако съм съкратена?  

Накратко – кой от двата варианта носи повече ползи за мен?  

(Сигурно е, че не желаят да работя повече в тази фирма – нямат нужда от моята позиция, а и поради лични причини.)


 

Съкращаване на служителка след завръщането и от майчинство
==========================================================

 

Здравейте, Таня,


действително при съкращаване на щата на служителка с дете до 3 години е необходимо съгласие от Инспекцията по труда. При това основание за прекратяване на трудовия Ви договор, обзещетението за безработица е в размер на 60 % от последното Ви трудово възнаграждение, а срокът е съгласно осигурителния Ви стаж. При прекратяване на трудовия Ви договор по Ваше желание, ще получавате минимално обезщетение за безработица в размер на 12 лв. на ден за 4 месеца. Т.е. от гледна точка на обезщетението за безработица, е необходимо да изчакате да Ви съкратят. При съкращаване на щата получавате и допълнително обезщетение по чл. 222 КТ от работодателя в размер на брутното Ви трудово възнаграждение за един месец. 


Поздрави,  

адв. Николина Митова  

тел. 0898 303092


